משלחת מס' 67 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|חברי המשלחת שהגיעו בחללית SpaceX Crew-4
שמאל|ממוזער|200px|חברי המשלחת שהגיעו בחללית סויוז MS-22
שמאל|ממוזער|200px|תג המשלחת
שמאל|ממוזער|200px|מראה תחנת החלל באוקטובר 2022
**משלחת מס' 67** (באנגלית: **Expedition 67**) הייתה משלחת לתחנת החלל הבין-לאומית שפעלה מ-30 במרץ 2022 ועד ל-29 בספטמבר 2022. מפקד המשלחת היה תומאס מרשברן מארצות הברית (עד-4 במאי) ואולג ארטמייב מרוסיה (מ-4 במאי). המשלחת פעלה במשך 183 ימים.

## הרכב המשלחת

## פעילות המשלחת
המשלחת החלה לפעול ב-30 במרץ 2022 כאשר החללית סויוז MS-19 התנתקה מתחנת החלל. באותה עת שהו בתחנת החלל 7 אנשים.

בכל תקופת פעילות המשלחת, חללית המטען פרוגרס MS-19 הייתה מחוברת לתחנת החלל. היא הגיעה בפברואר ועזבה את תחנת החלל באוקטובר.

ב-9 באפריל חללית קרו דרגון אנדוור במשימה Axiom Mission 1 הגיעה לתחנת החלל והתחברה למודול "הרמוני". מייקל לופז-אלגריה פיקד על החללית ואיתו הגיעו 3 תיירי חלל.

ב-18 באפריל ארטמייב ומטבייב ביצעו פעילות חוץ-רכבית שנמשכה כ-6.5 שעות. במהלך הפעילות החלו הכנות להכנסה לניצול של זרוע רובוטית ERA שהגיעה לתחנת החלל בתוך מודול "נאוקה".

ב-25 באפריל החללית קרו דרגון אנדוור במשימה Axiom Mission 1 התנתקה מתחנת החלל ונחתה בהצלחה בכדור הארץ.

ב-27 באפריל החללית קרו דרגון פרידום במשימה SpaceX Crew-4 הגיעה לתחנת החלל והתחברה למודול "הרמוני". המשלחת גדלה ל-11 אנשים.

ב-28 באפריל ארטמייב ומטבייב ביצעו פעילות חוץ-רכבית שנמשכה כ-7.5 שעות. במהלך הפעילות נמשכו הכנות להכנסה לניצול של זרוע רובוטית ERA שהגיעה לתחנת החלל בתוך מודול "נאוקה".

ב-4 במאי, לקראת עזיבת תומאס מרשברן, הפיקוד על המשלחת עבר לארטמייב.

ב-6 במאי חללית קרו דרגון אנדוור במשימה SpaceX Crew-3 התנתקה מתחנת החלל ונחתה בכדור הארץ. המשלחת הוקטנה ל-7 אנשים.

ב-21 במאי הגיעה לתחנת החלל החללית בואינג סטארליינר במסגרת טיסת ניסוי השנייה. היא הגיעה ללא צוות והתחברה למודול "הרמוני". עם החללית הגיעה מטען של 200 ק"ג.

ב-25 במאי חללית בואינג סטארליינר התנתקה מתחנת החלל ונחתה במטווח הטילים וייט סנדס.

ב-1 ביוני חללית פרוגרס MS-18 התנתקה מתחנת החלל ונשרפה בכניסה לאטמוספירה.

ב-3 ביוני לתחנת החלל הגיעה חללית מטען פרוגרס MS-20. החללית התחברה למודול "זבזדה" ואיתה מטען של 2517 ק"ג מצרכים. החללית הייתה מחוברת לתחנת החלל עד פברואר 2023.

ב-29 ביוני התנתקה חללית המטען סיגנוס מתחנת החלל במסגרת משימה "Cygnus CRS NG-17". לאחר הניתוק ממנה שוחרר למסלול לוויין NACHOS-1. היא נשרפה בכניסה לאטמוספירה.

ב-16 ביולי הגיעה לתחנת החלל חללית המטען קרגו דרגון C208 במשימה "SpaceX CRS-25". היא התחברה למודול "הרמוני". עם החללית הגיעו 2,600 ק"ג מטען כולל 8 לוויינים. החללית התנתקה מתחנת החלל ב-19 באוגוסט.

ב-21 ביולי ארטמייב וכריסטופורטי ביצעו פעילות חוץ-רכבית שנמשכה כ-7 שעות. במהלך הפעילות נמשכו הכנות להכנסה לניצול של זרוע רובוטית ERA שהגיעה לתחנת החלל בתוך מודול "נאוקה" ושוגרו למסלול חלליות שהגיעו לתחנת החלל בחללית מטען פרוגרס MS-20: 8 לווייני JUZGU-55 ו-2 לווייני Tsiolkovsky-Razyan.

ב-17 באוגוסט ארטמייב ומטבייב ביצעו פעילות חוץ-רכבית שנמשכה כ-4 שעות. הפעילות הופסקה לפני הזמן המתוכנן עקב בעיות בחליפת חלל של ארטמייב. במהלך פעילות נמשכו הכנות להכנסה לניצול של הזרוע הרובוטית ERA.

ב-19 באוגוסט התנתקה מתחנת החלל חללית המטען קרגו דרגון C208 במשימה "SpaceX CRS-25". היא החזירה לכדור הארץ מטען לא נחוץ ונחתה בהצלחה במפרץ מקסיקו.

ב-6 בספטמבר בוצע שחרור לוויינים שהגיעו לתחת החלל בחללית המטען קרגו דרגון C208 במשימה "SpaceX CRS-25" ביולי: BeaverCube, CLICK-A, D3, JAGSAT 1, CapSat 1.

ב-29 בספטמבר החללית סויוז MS-21 עם ארטמייב, מטבייב וקורסקוב עזבה את תחנת החלל וחזרה לכדור הארץ.

בתקופת פעילותה ביצעה המשלחת מספר רב של ניסויים בתחומים שונים.

משלחת מס' 67 סיימה את פעילותה והאחריות על תחנת החלל הבין-לאומית עברה למשלחת מס' 68 לתחנת החלל הבין-לאומית.

## קישורים חיצוניים

* 
* תיאור פעילות באתר רוסקוסמוס
* מידע מאתר נאס"א
* פעילות משלחת מס' 67 בתחנת החלל הבין-לאומית
* תיאור פעילות של הצוות הרוסי בתחנת החלל
* נתונים על משימה של חללית אספקה פרוגרס MS-18
* נתונים על משימה של חללית אספקה פרוגרס MS-19
* נתונים על משימה של חללית אספקה פרוגרס MS-20
* משימה SpaceX CRS-25 
* נתונים של משימת חללית מטען Cygnus CRS NG-17

## הערות שוליים

קטגוריה:תחנת החלל הבין-לאומית